BOZORLAR FAOLIYATINI TASHKIL ETISHNI TAKOMILLASHTIRISH TOʻGʻRISIDA
(resolution, 2022-04-05)

Bozorlarda savdoni tashkil etishni takomillashtirish, xizmat koʻrsatish madaniyatini oshirish va sotuvchilarga qulay shart-sharoitlar yaratish, bozorlarning moddiy negizini mustahkamlash maqsadida Vazirlar Mahkamasi qaror qiladi: 2. Oʻzbekiston Respublikasi Moliya vazirligi Davlat soliq qoʻmitasi bilan birgalikda: savdo joyi berilganligi va bozorlar tomonidan koʻrsatilayotgan xizmatlar uchun patta toʻlovi toʻlanganligi toʻgʻrisidagi kvitansiyalarni hisobga olish va ularni berishning yangi tizimini ikki hafta muddatda ishlab chiqsin, belgilangan tartibda tasdiqlasin va 2000-yilning 1-oktabrigacha amalga kiritsin, bunda ularni bir xillashtirish, raqamlash va qatʼiy hisobda turadigan blankalar sifatida hisobini yuritishni nazarda tutsin. 3. Belgilansinki: bozor boshqaruvi raisi (direktori) patta toʻlovlari toʻliq undirilishi va belgilanadigan prognoz koʻrsatkichlariga muvofiq tegishli mablagʻlarning tumanlar va shaharlar budjetlari daromadiga oʻtkazilishi uchun shaxsan javob beradi; tumanlar va shaharlar budjetlariga daromadlar tushumi prognozi ikki oy davomida ketma-ket bajarilmagan taqdirda bozor boshqaruvi raisi (direktori) qonunchilikka muvofiq javobgarlikka tortilgan holda egallab turgan lavozimidan ozod qilinadi. 4. Oʻzbekiston Respublikasi Davlat soliq qoʻmitasi: bir oy muddatda bozorlarda Davlat soliq xizmati organlarining tayanch punktlarini tashkil etsin; bir hafta muddatda tayanch punktlari toʻgʻrisidagi nizomni tasdiqlasin, unda inspektorlar soni normativi, ularni har 3 oyda almashtirish, yigʻimlar tushumi toʻliqligi uchun javobgarlik darajasini nazarda tutsin. Belgilansinki, Davlat soliq xizmatining koʻrsatib oʻtilgan tayanch punktlari shtatiga kirmaydigan mansabdor shaxslarining bozorlar faoliyati ustidan nazorat qilishi taqiqlanadi, Oʻzbekiston Respublikasi Moliya vazirligi va Davlat soliq qoʻmitasi tomonidan belgilangan tartibda toʻsatdan oʻtkaziladigan nazorat tekshirishlari bundan mustasno. 5. Belgilansinki, Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari: bozorlardan tumanlar va shaharlar budjetlariga tushadigan daromadlarning toʻliqligi; bozorlar hududida yuridik va jismoniy shaxslarga savdo faoliyatini amalga oshirish uchun va Davlat soliq xizmati organlari xodimlariga nazorat funsiyalarini amalga oshirish uchun zarur shart-sharoitlar yaratilishi uchun javob beradilar. 6. Oʻzbekiston Respublikasi Adliya vazirligi Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari bilan birgalikda 2001-yil 1-yanvargacha boʻlgan muddatda bozorlarning taʼsis hujjatlari mazkur qarorga muvofiqlashtirilishini taʼminlasin. 7. Oʻzbekiston Respublikasi Vazirlar Mahkamasining “Bozorlarning faoliyatini va ularni boshqarishni tartibga solish chora-tadbirlari toʻgʻrisida” 1996-yil 5-martdagi 82-son qarori oʻz kuchini yoʻqotgan deb hisoblansin. Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartirishlar kiritilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z.Usmonov va R.S.Azimov zimmasiga yuklansin.